**Nick Cousins** (s. 20. heinäkuuta 1993 Belleville, Ontario, Kanada) on kanadalainen jääkiekkoilija, joka edustaa NHL-seura Florida Panthersia. Hän on Philadelphia Flyersin kolmannen kierroksen varaus vuodelta 2011. Cousins on laukoo vasemmalta puolelta ja on pelipaikaltaan keskushyökkääjä.

Ura
---

Sault Ste. Marie Greyhounds varasi Cousinsin vuoden 2009 CHL:n varaustilaisuudessa 21. pelaajana. Debyyttikaudellaan, 2009–2010 Cousins pelasi Greyhoundsissa 67 ottelua, joissa teki tehot 11+21=32. Viidessä pudotuspeliottelussa hän sai yhden syöttöpisteen. Toisella kaudellaan Cousins oli joukkueen sisäisen pistepörssin toinen Daniel Catenaccin jälkeen tehtyään 68 runkosarjaottelussa tehot 29+39=68. Kauden päätteeksi hänet valittiin edustamaan Kanadan maajoukkuetta alle 18-vuotiaiden maailmanmestaruuskilpailuissa. Hän teki turnauksen seitsemässä ottelussa neljä maalia sekä neljä syöttöpistettä ja kärsi kymmenen rangaistusminuuttia.

Kesän NHL:n varaustilaisuudessa Philadelphia Flyers varasi Cousinsin kolmannella kierroksella 68. pelaajana. Cousins pelasi koko kauden 2011–2012 AHL:ssä merkkauttaen 65 ottelussa 35+53=88 tehopistettä ja ollen näin koko liigan pistepörssin viides. Maaliskuussa 2012 Cousins solmi Flyersin kanssa kolmivuotisen tulokassopimuksen. Kauden lopussa Cousins teki vielä ammattilaisdebyyttinsä Flyersin AHL-farmiseura Adirondack Phantomsin paidassa.

Kaudeksi 2012–2013 Cousins palasi Greyhoundsiin, jossa hän pelasi 64 ottelua tehden 27 maalia sekä 76 syöttöpistettä eli yhteensä 103 tehopistettä. Tällä hän sijoittui pistepörssissä kolmanneksi. Pudotuspelien kuudessa ottelussa hän teki kuusi pistettä. OHL-kauden päätyttyä Cousins siirtyi vielä Phantomsiin, jossa ehti pelata seitsemän runkosarjaottelua. Kausi 2013–2014 oli Cousinsin ensimmäinen kokonainen ammattilaistasolla. Hän pelasi Phantomsissa 74 ottelua ja teki niissä 29 tehopistettä.

Cousins pelasi ensimmäisen NHL-ottelunsa 17. maaliskuuta 2015 Vancouver Canucksia vastaan. Hän sai jääaikaa 10.04 minuuttia. Yhteensä hän pelasi kauden 2014–2015 aikana 11 NHL-ottelua. Flyersin uudessa farmiseurassa Lehigh Valley Phantomsissa Cousins pelasi 64 ottelua tehden tehot 22+34=56. Tammikuussa 2015 hänet valittiin kuukauden pelaajaksi. Kaudella 2015–2016 Cousins pelasi 36 NHL-ottelua, joissa hän teki kuusi maalia ja neljä syöttöpistettä. AHL:ssä hän pelasi 38 ottelua tehden yhtä monta pistettä ja pääsi pelaamaan tähdistöottelussa.

Heinäkuussa 2016 Cousins ja Flyers solmivat kauden 2016–2017 kattavan sopimuksen. Cousins pelasi koko kauden NHL:n puolella, jossa hän teki 60 pelissä kuusi maalia sekä kymmenen syöttöpistettä.

Kauden päätyttyä, kesäkuussa 2017 Flyers kauppasi Cousinsin pelaajaoikeudet Arizona Coyotesille. Coyotes teki Cousinsin kanssa kahden vuoden mittaisen sopimuksen.

Lokakuussa 2020 Cousins teki vapaana agenttina Nashville Predatorsin kanssa kaksivuotisen ja yhteensä kolmen miljoonan dollarin arvoisen sopimuksen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | Sault Ste. Marie Greyhounds | OHL | 67 | 11 | 21 | 32 | 34 | 5 | 0 | 1 | 1 | 2 |
| 2010–2011 | Sault Ste. Marie Greyhounds | OHL | 68 | 29 | 39 | 68 | 56 | – | – | – | – | – | U18 MM | 7 | 4 | 4 | 8 | 10 |
| 2011–2012 | Sault Ste. Marie Greyhounds | OHL | 65 | 35 | 53 | 88 | 88 | – | – | – | – | – |
|  | Adirondack Phantoms | AHL | 1 | 0 | 0 | 0 | 0 | – | – | – | – | – |
| 2012–2013 | Sault Ste. Marie Greyhounds | OHL | 64 | 27 | 76 | 103 | 83 | 6 | 3 | 3 | 6 | 12 |
|  | Adirondack Phantoms | AHL | 7 | 0 | 1 | 1 | 2 | – | – | – | – | – |
| 2013–2014 | Adirondack Phantoms | AHL | 74 | 11 | 18 | 29 | 47 | – | – | – | – | – |
| 2014–2015 | Philadelphia Flyers | NHL | 11 | 0 | 0 | 0 | 2 | – | – | – | – | – |
|  | Lehigh Valley Phantoms | AHL | 64 | 22 | 34 | 56 | 73 | – | – | – | – | – |
| 2015–2016 | Philadelphia Flyers | NHL | 36 | 6 | 4 | 10 | 4 | 6 | 0 | 0 | 0 | 2 |
|  | Lehigh Valley Phantoms | AHL | 38 | 12 | 26 | 38 | 45 | – | – | – | – | – |
| 2016–2017 | Philadelphia Flyers | NHL | 60 | 6 | 10 | 16 | 31 | – | – | – | – | – |
| 2017–2018 | Arizona Coyotes | NHL | 71 | 12 | 7 | 19 | 31 | – | – | – | – | – |
| 2018–2019 | Arizona Coyotes | NHL | 81 | 7 | 20 | 27 | 35 | – | – | – | – | – |
| 2019–2020 | Montreal Canadiens | NHL | 58 | 9 | 13 | 22 | 33 | – | – | – | – | – |
|  | Vegas Golden Knights | NHL | 7 | 1 | 2 | 3 | 2 | 17 | 0 | 5 | 5 | 22 |
| 2020–2021 | Nashville Predators | NHL | 52 | 5 | 13 | 18 | 41 | 4 | 2 | 0 | 2 | 2 |
| 2021–2022 | Nashville Predators | NHL | 68 | 9 | 13 | 22 | 31 | 3 | 0 | 0 | 0 | 0 |
| 2022–2023 | Florida Panthers | NHL | 79 | 9 | 18 | 27 | 38 | 21 | 2 | 5 | 7 | 16 |
| 9 kautta | yhteensä | NHL | 523 | 64 | 100 | 164 | 248 | 51 | 4 | 10 | 14 | 42 |

Lähteet
-------

* Nick Cousins Eurohockey-sivustolla (englanniksi)
* Nick Cousins *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10 11 12 13 14  Nick Cousins *EliteProspects*. Viitattu 9.9.2017. (englanniksi)
2. ↑  OHL 2011–2012 *EliteProspects*. Viitattu 9.9.2017. (englanniksi)
3. ↑  Nick Cousins agrees to entry-level contract with Philadelphia Flyers *Broad Street Hockey*.  26.3.2012.  Arkistoitu 10.1.2018. Viitattu 9.9.2017. (englanniksi)
4. ↑  OHL 2012–2013 *EliteProspects*. Viitattu 9.9.2017. (englanniksi)
5. ↑  Philadelphia Flyers, Vancouver Canucks 17.3.2015 *National Hockey League*.  17.3.2015. Viitattu 9.9.2017. (englanniksi)
6. ↑  Flyers, Nick Cousins agree to contract *Philadelphia Flyers*.  14.7.2016. Viitattu 9.9.2017. (englanniksi)
7. ↑  Coyotes Acquire Cousins and Madsen From Flyers *Arizona Coyotes*.  17.6.2017. Viitattu 9.9.2017. (englanniksi)
8. ↑  Coyotes Sign Cousins to Two-Year Contract *Arizona Coyotes*.  1.7.2017. Viitattu 9.9.2017. (englanniksi)
9. ↑